A székelyek tudásszomja
Megy a székely a fiával horgászni. Kieveznek a csónakkal, belógatják a csalit, majd leülnek. Egy félóra múlva megkérdi a gyerek: - Édesapám, miért lebeg a csónak a víz tetején? - Azt én nem tudom - mondja az öreg. Eltelik egy újabb félóra. - Édesapám, a halak hogyan tudnak levegőt venni a víz alatt? - kérdi ismét a gyerek. - Hát azt én nem tudom - feleli az öreg. Kis idő múlva: - Édesapám, miért kék az ég? - kérdi a gyerek. - Azt nem tudom - mondja újra az öreg. - És édesapám, nem baj, hogy ilyen sokat kérdezek? - Nem baj, kérdezz fiam, hogy okosodj.